11. ΑΝΑΓΚ. ΝΟΜΟΣ υπ’ αριθ.848 της 18/22 Ιαν. 1946 Περί των αποδοχών των στρατευομένων δημοσίων υπαλλήλων κλπ. των αναδιορισθέντων κατ’ εφαρμογήν του άρθρ.10 της 59/1945 Συντακτικής Πράξεως. Άρθρον μόνον.-Δημόσιοι πολιτικοί υπάλληλοι και τοιούτοι νομικών Προσώπων Δημοσίου Δικαίου και Οργανισμών Τοπικής Αυτοδιοικήσεως, απολυθέντες κατ’ εφαρμογήν του άρθρ.2 της υπ’ αριθ.59/1945 Συντακτικής Πράξεως «περί καθορισμού της οργανικής συνθέσεως των δημοσίων ή δημοσίου χαρακτήρος υπηρεσιών» και υπηρετούντες εις τας τάξεις του Στρατού ως έφεδροι οπλίται μετά τον αναδιορισμόν των εις την υπηρεσίαν κατά τας διατάξεις της παρ.3 του άρθρ.10 της Συντακτικής Πράξεως τούτης, υπολογίζουσι προς συμπλήρωσιν του υπό της κειμένης νομοθεσίας απαιτουμένου χρόνου υπηρεσίας δια την απόληψιν διαρκούσης της στρατεύσεώς των, των αποδοχών της πολιτικής των θέσεως, την μέχρι της 15 ης  Ιουλ. 1945 προϋπηρεσίαν αυτών εν τη Δημοσία υπηρεσία ή παρά τω νομικώ Προσώπω Δημοσίου Δικαίου ή τω Οργανισμώ Τοπικής Αυτοδιοικήσεως. Η ισχύς της παρούσης άρχεται από της 16 Ιουλ. 1945. 